CELEX: 62020TN0069
Language: da
Date: 2020-02-04 00:00:00
Title: Sag T-69/20: Sag anlagt den 4. februar 2020 — Tele Columbus mod Kommissionen

23.3.2020   
            
            
               DA
            
            
               Den Europæiske Unions Tidende
            
            
               C 95/45
            
         
      Sag anlagt den 4. februar 2020 — Tele Columbus mod Kommissionen
      (Sag T-69/20)
      (2020/C 95/55)
      Processprog: tysk
      
         Parter
      
      
         Sagsøger: Tele Columbus AG (Berlin, Tyskland) (ved advokat C. Wagner og J. Hackl)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse C(2019) 5187 af 18. juli 2019 (M.8864 — VODAFONE/CERTAIN LIBERTY GLOBAL ASSETS) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende vedrører et åbenbart urigtigt skøn og en procedurefejl i forbindelse med undersøgelsen af, om der forelå en væsentlig hindring for en effektiv konkurrence som følge af ikke-koordinerede horisontale virkninger på det tyske »marked for udbud af transmission af kabel-TV-signaler til husstande i boligbyggeri (kunder i boligbyggeri)« (herefter »MDU-markedet«)
               
            
                  2.
               
               
                  Andet anbringende vedrører et åbenbart urigtigt skøn i forbindelse med undersøgelsen af, om der forelå en væsentlig hindring for en effektiv konkurrence som følge af ikke-koordinerede horisontale virkninger på det tyske »marked for udbud af transmission af TV-signaler til husstande i enfamiliehuse (kunder i enfamiliehuse)«.
               
            
                  3.
               
               
                  Tredje anbringende vedrører et åbenbart urigtigt skøn og en procedurefejl i forbindelse med undersøgelsen af, om der forelå en væsentlig hindring for en effektiv konkurrence som følge af ikke-koordinerede vertikale virkninger på det tyske marked for signaldistribution og det dermed forbundne MDU-marked i Tyskland
               
            
                  4.
               
               
                  Fjerde anbringende vedrører et åbenbart urigtigt skøn i forbindelse med undersøgelsen af, om der forelå en væsentlig hindring for en effektiv konkurrence som følge af ikke-koordinerede horisontale virkninger på det såkaldte inputmarked i Tyskland
               
            
                  5.
               
               
                  Femte anbringende vedrører et åbenbart urigtigt skøn og en procedurefejl i forbindelse med undersøgelsen af tilsagn, for så vidt som Kommissionen accepterede en tilsagnspakke, som på forhånd ikke — strukturelt — var egnet til at kompensere for de væsentlige konkurrencebegrænsninger, som fulgte af fusionen.